Na temelju članka 12. Odluke o zakupu javnih površina („Glasnik Grada Zadra“ broj 1/12, 2/12, 4/14 i 3/15) i Odluke Gradonačelnika Grada Zadra, KLASA: 363-01/16-01/527, URBROJ:2198/01-2-16-2 od 21. listopada 2016. godine, Gradonačelnik Grada Zadra objavljuje sljedeći

**JAVNI NATJEČAJ**

**za davanje u zakup javnih površina**

1. Predmet Javnog natječaja je davanje u zakup javnih površina na Trgu Petra Zoranića i Trgu pet bunara, za postavu pokretnih naprava, za manifestaciju „Advent u Zadru 2016“, za razdoblje od 02. 12. 2016. do 06. 01. 2017. godine, kako slijedi:

|  |  |  |  |  |  |  |
| --- | --- | --- | --- | --- | --- | --- |
| **R.****b.** | **Lokacija** | **Broj prodajnog mjesta** | **Površina****u m2** | **Djelatnost****(namjena)** | **Početni** **iznos zakupnine****u kunama** | **Iznos jamčevine** |
| **1.** | **Trg pet bunara** | **B 1** | **17** | **pripremanje i usluživanje pića** | **18.000,00** | **5.400,00** |
| **2.** | **Trg Petra Zoranića** | **C 1** | **8** | **pripremanje i prodaja slastica** | **14.000,00** | **4.200,00** |
| **3.** | **Trg Petra Zoranića** | **C 4** | **8** | **pripremanje i prodaja slastica** | **14.000,00** | **4.200,00** |
| **4.** | **Trg Petra Zoranića** | **C 6**  | **8** | **pripremanje i prodaja slastica** | **14.000,00** | **4.200,00** |
| **5.** | **Trg pet bunara** | **D 1** | **17** | **pripremanje i usluživanje ribe i ribljih proizvoda i pića** | **20.000,00** | **6.000,00** |
| **6.** | **Trg Petra Zoranića** | **E 3** | **8** | **trgovina** | **12.000,00** | **3.600,00** |

 **Grafički prikaz prodajnih mjesta zainteresirani mogu dobiti u Gradu Zadru u Upravnom odjelu za gospodarenje gradskom imovinom, Narodni trg 1, soba broj 16 (prizemlje).**

**2.** Pravo sudjelovanja na javnom natječaju imaju pravne i fizičke osobe koje su registrirane za obavljanje navedenih djelatnosti.

**3.** Za sudjelovanje na javnom natječaju, natjecatelji su dužni uplatiti jamčevinu na žiro-račun Proračun Grada Zadra broj IBAN HR5924070001852000009, sa svrhom uplate „jamčevina“ model HR26, poziv na broj 5738-035-OIB.

 Uplata jedne jamčevine vrijedi samo za jedno prodajno mjesto.

**4.** Opći uvjeti davanja u zakup:

 - Grad Zadar osigurava montažni objekt – unificiranu kućicu te se zakup javne površine odnosi na zauzetu površinu za pojedino prodajno mjesto,

 - u početnu cijenu zakupnine javne površine uključeni su troškovi priključka (razvođenja instalacija električne struje) i utroška električne energije,

 - za djelatnost pripremanje i usluživanje hrane (bez ribe i ribljih proizvoda) i pića, pripremanje i usluživanje ribe i ribljih proizvoda i pića te pripremanje i usluživanje pića, na Trgu pet bunara, uz površinu koju zauzima kućica, dodjeljuje se u zakup dodatnih 9 m2 javne površine, neposredno uz kućicu, za postavu stolova i sjedalica, dok se na Trgu Petra Zoranića za iste djelatnosti, dodjeljuje dodatna 3 m2, za postavu visokih stolova bez sjedalica,

 **-** radno vrijeme na zakupljenoj javnoj površini određuje se u vremenu od 10,00 do 23,00 sata od nedjelje do četvrtka te od 10,00 do 24,00 sata petkom i subotom.

**5.** Javne površine iz ovog Javnog natječaja daju se u zakup tako da jedan ponuditelj može zakupiti samo jedno prodajno mjesto.

 Ako se jedan ponuditelj natječe za više prodajnih mjesta i za više od jednog prodajnog mjesta bude utvrđen kao najpovoljniji ponuditelj, istom će se dati u zakup prodajno mjesto za koje je ponudio najveći iznos zakupnine. Ostala prodajna mjesta će se dati u zakup sljedećem najpovoljnijem ponuditelju.

**6**. Ponuditelji koji su po Javnom natječaju za davanje u zakup javnih površina od 7. listopada 2016. godine javnu površinu dobili odlukom o dodjeli u zakup, ne mogu dobiti u zakup javnu površinu po ovom natječaju.

**7.** Pisana ponuda za sudjelovanje u natječaju mora sadržavati:

 **a)** ime i prezime, odnosno naziv ponuditelja, OIB i točnu adresu ponuditelja, te broj žiro računa za povrat jamčevine,

 **b)** original ili ovjerenu presliku Izvatka iz sudskog registra za pravnu osobu, ili original ili ovjerenu presliku Izvatka iz obrtnog registra za fizičku osobu, ne stariji od 30 (trideset) dana,

 **c)** oznaku lokacije i broj prodajnog mjesta za koju se daje ponuda u natječaju,

 **d)** ponuđeni iznos zakupnine izražen u apsolutnom iznosu u kunama,

 **e)** dokaz o uplaćenoj jamčevini (jedno prodajno mjesto – jedna jamčevina).

 **8.** Ponuditelji koji se natječu, moraju imati podmirene sve dospjele obveze prema Gradu Zadru, do dana javnog otvaranja ponuda.

 **9.** Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji (NN br. 174/04…) trebaju se pozvati na pravo prvenstva, te dostaviti pravovaljan dokaz o svojem statusu.

 **10.** Ponude se mogu povući najkasnije do trenutka otvaranja ponuda. Ponuditelji koji povuku ponudu do trenutka javnog otvaranja ponuda imaju pravo na povrat jamčevine.

Ako nakon otvaranja ponuda i donesene odluke o dodjeli javne površine najpovoljniji ponuditelj odustane od dobivene javne površine i sklapanja ugovora o zakupu, gubi pravo na povrat jamčevine, a za predmetnu javnu površinu natječaj će se ponoviti.

**11.** Najpovoljniji ponuditelj koji bude izabran dužan je u roku od 8 (osam) dana po primitku obavijesti uplatiti razliku između uplaćene jamčevine i najpovoljnije ponude u javnom natječaju i zaključiti ugovor o zakupu javne površine. U protivnom smatrat će se da je odustao od ugovora, te gubi pravo na povrat jamčevine.

**12.** Ponude se dostavljaju u zatvorenoj omotnici na adresu:

**GRAD ZADAR**

 **Povjerenstvo za provedbu javnog natječaja**

 **s naznakom „za natječaj“ Klasa:363-01/16-01/527**

 **Narodni trg 1, 23000 ZADAR**

preporučenom pošiljkom ili dostavom na pisarnicu Grada Zadra, te bez obzira na način dostave rok za dostavu ponuda je zaključno do dana i sata objavljenog javnog otvaranja ponuda, odnosno ponuda mora biti zaprimljena na gradskoj pisarnici do tog trenutka.

**13.** Javno otvaranje ponuda izvršit će Povjerenstvo, dana 3. studenoga 2016. godine, u 10,00 sati, u Velikoj vijećnici, Narodni trg 1, Zadar.

 Otvaranju ponuda mogu biti nazočni ponuditelji ili njihovi ovlašteni predstavnici.

**14.** Povjerenstvo neće razmatrati nepotpune, nepravovremene i neprecizne pristigle ponude, niti ponude sudionika javnog natječaja koji nisu podmirili sve svoje dospjele financijske obveze prema Gradu Zadru, do dana javnog otvaranja ponuda.

**15.** U slučaju da dva ili više ponuditelja koji ispunjavaju uvjete iz natječaja, ponude isti iznos zakupnine, pravo prvenstva ima ponuditelj čija ponuda je ranije zaprimljena na pisarnici Grada Zadra.

**16.** Sudionici natječaja bit će pismeno obaviješteni o izboru najpovoljnijeg ponuditelja u roku od 15 (petnaest) dana nakon otvaranja ponuda. Sudionicima javnog natječaja čije ponude ne budu prihvaćene, jamčevina će se vratiti nakon dovršetka natječaja.

**17.** Sudioniku javnog natječaja čija ponuda bude utvrđena kao najpovoljnija, uplaćena jamčevina uračunat će se u utvrđeni iznos zakupnine.

**18.** Zakupci su dužni obavljanje ugostiteljske djelatnosti i trgovine na lokacijama iz ovog natječaja uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu, te u tu svrhu o svom trošku ishoditi sve eventualne dozvole i odobrenja nadležnih tijela za obavljanje ugostiteljske djelatnosti na zakupljenoj javnoj površini.

**19.** Gradonačelnik Grada Zadra zadržava pravo da nakon isteka roka iz natječaja u cjelini ili djelomično poništi natječaj, bez iznošenja razloga.

**GRADONAČELNIK GRADA ZADRA**